Publication: Magyar Közlöny
Issue: MK-2006-20 (Year: 2006, Number: 20)
Era: 2004-2010
Section: 243/2003. (XII.17.) Korm. rendelet a Nemzeti Alaptanterv kiadásáról, bevezetéséről és alkalmazásáról.)
Paragraph Index: 7012

y) Alkosson szabályos recenziót. 2006/20/II. szám TÖRTÉNELEM 7–12. évfolyam 2006/20/II. szám A Képességfejlesztő és értékőrző kerettanterv (KÉK) a hajdúnánási Makláry Lajos Általános Iskola, Művészeti Iskola és Gimnázium fejlesztő pedagógusai által összeállított, a gyakorlatban több ízben kipróbált, és a NAT 2003-hoz igazított, részletes tanterv. Ezen kerettanterv alapját az Értékközvetítő és Képességfejlesztő Program (ÉKP) 1–12. évfolyam számára kimunkált alternatív tanterve képezte. Az alábbiakban a 7–12. évfolyamra szóló Történelem tantervet közöljük. Javasolt óraszám Évfolyam 7. 8. 9. 10. 11. 12. Heti óraszám 1,5 A KÉK és a NAT 2003 viszonyának jellemzői A KÉK Történelem tanterve a NAT 2003 Ember és Társadalom műveltségi területére terjed ki. A tanterv az Ember és társadalom műveltségi terület alapelveinek és céljainak teljes mértékben megfelel. Az új nyolcosztályos középiskolák számára elkészült KÉK történelem tanterv a NAT 2003 fejlesztési követelményei közül az ismeretszerzést és tanulást, a kritikai gondolkodás fejlesztését, a kommunikációt, a térben-időben való tájékozódás képességének fejlesztését, a tartalom kulcselemeit, és a reflexiót irányító kérdéseket teljes mértékben lefedi. A hagyományos történelem tantervektől eltérően, a NAT 2003 szellemiségéhez igazodva nem kétszer tanítja végig különböző absztrakciós szinten a történelmet, hanem lineárisan, a kronológia és a jelenközpontúság szellemiségének egyaránt megfelelve. Az új Történelem tanterv a NAT 2003 műveltségi területek oktatásának közös követelményei (kereszttantervei) közül elsősorban a Hon és népismeret, az Európai azonosságtudat és egyetemes kultúra ügye, az Információs és kommunikációs kultúra, és az iskolázás történetének bemutatásával a Felkészülés a felnőttkorba fejlesztésére helyezi a fő hangsúlyt. Segíti továbbá a Tanulás közös követelményeinek teljesítését azáltal, hogy a történelem nyújtotta önművelési lehetőségeket felkínálja a tanulóknak. A tanterv segíti továbbá a Környezeti nevelést is, azzal, hogy a Történelem tantárgy keretén belül helytörténettel kapcsolatos ismeretszerzést a környék és lakóhely természeti értékeinek, a veszélyeknek és megóvásukra tett erőfeszítéseknek szemszögéből mutatja be. Az új tanterv a Pályaorientációt is segíti azzal, hogy a történelemmel kapcsolatos foglalkozások széles skáláját mutatja be, a régésztől, a bölcsészen, a történelemtanáron keresztül, az államigazgatási pályáig. A tanterv jellemzői A Történelem tanterv felépítését tekintve – illeszkedve az Képességfejlesztő és értékőrző program tantárgyainak struktúrájához – évfolyamonként: célkitűzésekre, tematikus tananyagra, tanulási programra, teljesítményre tagolódik. A célkitűzések a személyiségdimenziók mentén veszik számba az adott évfolyamon fejlesztendő attitűdöket, készségeket és képességeket, kompetenciákat, alakítandó énkép- és világképelemeket. A tematikus tananyag a témák, a megtanulandó ismeretanyagot, a NAT 2003 szóhasználatát tekintve a tartalom kulcselemeit sorolja fel. A tanulási program a tanulói tevékenységeket sorolja fel. Leírását, elrendezését tekintve nem, szemléletében azonban taxonomizált, hiszen az ismeretek és a készségek, képességek fejlesztésének hierarchizált rendszerét nyújtja az egyszerűtől az összetettig. A teljesítmények azok az optimális és minimális tantervi követelmények, amelyeket a tanulóknak kell produkálniuk ahhoz, hogy az adott évfolyam végén a jeles és a legalább megfelelt (minimális) teljesítményminősítést (osztályzatot) szerezzenek. A tematikus tananyagban felsorolt valamennyi témához a tanulási programban tanulói tevékenységeket rendeltünk, illetve valamennyi témához és tevékenységhez maximális és minimális teljesítménykövetelményeket csatoltunk. A tanterv teljesítménykövetelményeit a tanuló személyiségépülése szempontjából, az életkorpedagógia elvárásainak megfelelően állítottuk össze, melyet a tanuló folyamatos és következetes tanulással (önműveléssel) és irányított tanulásszervezéssel teljesíteni tud. A tanterv tanulási programja lehetőséget kínál a differenciált tanulásszervezésre a pedagógusok számára. 2006/20/II. szám A tematikus tananyagot, a tanulási programot és a teljesítményeket évfolyamonként a célkitűzések szöveges elrendezése vezet fel, és a követelmények szöveges elrendezése zár. A követelményeket évfolyamonkénti bontásban adtuk meg, és aláhúzott szövegrésszel jelöltük a középszintű érettségiben szereplő követelményeket. A 7–12. osztályos történelem tanterv a kulturológiai, tantervtörténeti hagyományokat és a jelen kor kihívásait egyaránt figyelembe véve készült el. Figyelembe véve egyrészt a történelem tanártársadalom alapvetően konzervatív beállítottságát, a hagyományokat, ugyanakkor a NAT 2003-ban megfogalmazott új kihívások megjelenítését is, az új KÉK történelem tanterv történeti alapozását a burke-i értékkonzervatív történetfilozófiára alapozzuk, amely a múlt, a jelen és a jövő szerves egységére épül. Minden, ami a múltban érték, azt át kell örökíteni a jelen és a jövő társadalma számára. A burke-i értékkonzervatív történelemfelfogás egyaránt a tanterv tartalmára, szemléletére, másrészt viszont a tananyag-szabályozási kérdésekre is egyaránt megoldás. Egyrészt a kronologikus rendezőelvet szem előtt tartva olyan témákat preferálunk, amely történelmi kortól függetlenül napjaink szellemi értékeit és intézményeit gazdagítja, másrészt tanterv-szabályozástani szempontból is a hazai kulturológiai és tantervtörténeti hagyományokhoz igazodva, kronologikusan tanítja végig a történelmet az 7–12. évfolyamokon. Bár a 7–12. évfolyam számára egyszer tanítjuk végig a történelmet, mindvégig igyekeztünk figyelemmel lenni arra, hogy az életkori fejlődést is szem előtt tartva mennyiségében egyre több ismeretanyagot sajátítsanak el a tanulók. Az új KÉK történelem tanterv figyelembe veszi és messzemenőkig egyet ért a NAT 2003-ban megfogalmazott, a történelemtanítást új alapokra helyező jelenismereti, ember- és társadalomismereti megközelítési móddal. Ez a szemlélet azonban csak mintegy kiegészítője lehet a kronologikus rendező elvnek, nem helyettesítője. Mivel a jelenismeret, az ember- és társadalomismeret nem pótolhatja a történelmet, ugyanakkor viszont kétségtelen, hogy a jelenismereti anyagrészeket növelni kell a történelem tananyagon belül, másrészt az ember- és társadalomismeret is nagyobb hangsúlyt kell kapjon, ezért az új KÉK történelem tanterv az ókor, a középkor és a kora újkor rovására növelte az újkor és jelenkortörténeti témákat. A tanterv tananyagfelosztását tekintve az alábbi részekre tagolódik:

Source: https://magyarkozlony.hu/hivatalos-lapok/181e01c47f39bd30e518c4a0489cc8bbbeffded6/dokumentumok/9f438c404641f852531e9f174ea6bd1cd948fbb0/letoltes